ky en kk ky ru ru ky ky ru ru ru bg ru ru ru en hbs_cyr ru ky hu ky ru ky kk ky ky ky ky ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky ky ky ky ru uk hu ky ru hu ru ky ru tt ru ru ru ky ru ru ru ky ru mt ru ky bg ky ru ky ru ky ru ky ru ky ru kk ru ky ru uk ru ru ru av ru ky ky ru ky ru ky ru ky ru ky ru lez ru ky ru
"Агым", 20.11.09 - 16-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Dairy Spring. Сыр - чеберчилик татымы
Европа өлкөлөрүндө акындар сырды жашоонун ширин даамына теңешкен. Ал тургай аны "сүттүн түбөлүккө секириги",- деп салыштырган. Жөнөкөй сүттүн мурас сыяктуу калтырган көптөгөн тариздери, түстөрү, даамдары жана жыттары түрлөнүп, таң калтырат. Заманбап дарыгерлер да илгертен келаткан ойго кошулуп, сырдын даамы жана жыты тамактын жагымдуу жана сиңимдүү болушуна абдан пайдалуу экенин баса белгилешет.
Бул өзгөчө азык качан пайда болгону тууралуу талаштар дагы эле бүтпөй келет. Илгерки заманда сырды жасоо ыкмалары өтө татаал болгондуктан, жерге аны даярдоо илимин асмандан байыркы кудайлар түшүргөн деген уламыштар да бар. Асмандын бул баа жеткис белегин адамдар сактап, түрлөрүн көбөйтүп урпактарга жеткиришти. Италиялыктар, француздар жана швейцарлар сырдын рецепттерин башкалардан жашыруун сактап келишкен. "Швейцариялык сыр" деген сөз болсо гурмандар үчүн эң мыкты сапаттагы азыкты билдирген аксиомага айланган.
Биздин мекендештерибиз үчүн да "Сүт Булак" компаниясынын "Dairy Spring" соода маркасындагы (СМ) сырлар өлкөдө чыгарылган азыктардын эң жакшысы экени аксиома. 13 жылдан берки швейцариялык адистерден алынган тажрыйба өзүн ушинтип актап келет. Ал эми сапаттуулуктун башкы сыры - табигый таза сүттүн колдонулушу 4000 жылдан бери бекем сакталат. Ошондуктан компаниянын жүрөгү болгон "Сүт Булак" сыр кайнатуучу заводу экологиялык таза Ысык-Көл облусунда жайгашкан. Ал жерден жыйналган сүт Кыргызстан сыймыктана турган, гурмандар эңсеген Dairy Spring сырына айланат.
Бабаларыбыз даамын татпаган сырлардын 700дөн ашуун түрүн биз азыр тандай алабыз. Биздин заман технологиялар өнүгүп, чеберчилик өркүндөп, сыр берекеси төгүлгөн кез. Баш айланткан көп түрдүүлүктө туура тандоого "Dairy Spring" соода маркасы жардамга келет. Сыр искусствосунун классикасынан сиздердин дасторконго таржымалдуу сырлардын 7 сорту сунушталат.
Тильзит сыры - классикалык мурас
Чыныгы жартылай катуу Тильзит сыры ар бир ашканада эртең менен да, мейман күткөндө да бир өңчөй, жука кесилген тилкелери менен классикалык негизди түзө алат. Сырлар арасында эң жакшысы, эң даамдуусу, эң жука жана назиги болуп саналат. Тильзит сырын кайнатуу үчүн атайы ыкмалар, көк шибердүү тоолордогу мөлтүрөгөн булактар аккан жайыттарда багылган уйлардын сүтү колдонулат.
Тильзит сыры ар бир табитке туура келет. Мисалы Тильзит premium - жумшак консистенциядагы кам каймак даамданган назик сыр. Белоктордун жогорку сыйымдуулугу ага ток алып жүрүүчү касиетти берет. Организмге кубаттуулук кошуп, жаңы клеткалардын курамына кирүүчү заттарга бай.
Даамы ширин Тильзит classic сырынын 200 граммы организмге суткада керектелүүчү табигый белокту толук камсыздайт. Назик даамы менен жыты кары-жашка бирдей абдан жагат. Жыты да пайдалуу келген сырдын курамы кальций жана фосфорго бай келет.
Тильзит light сыры майлуулугу аз болуп, холестерини төмөн көрсөткүчү менен өзгөчө. Ден соолугу, мүчө-боюна кам көргөндөр үчүн абдан пайдалуу. Даамы мөмө-жемиштерге, мөмө салаттарга шайкеш келет.
Салттарды жогору баалагандар үчүн сырлардын элиталык сериясы
Dairy Spring кыртыштуу сырларынын ар бир кесиминде сыр кайнатуудагы терең таржымал жатат. Сырлардын ханы сыяктуу өзүнө өзгөчө мамилени талап кылып, жолун тапкандарга катылган сырларын бөлүшөт.
Le bon кыртыштуу сыры тегерек болгону дароо кызыгуу жаратат. Жүздөгөн жылдар бою монастырларда кайнатылып, даярдоо ыкмалары жашыруун сакталган. Бара-бара ал да белгилүү болду. Ал эми Dairy Spring СМнан сырдын бул түрү бизге да жетти.
Gruntal кыртыштуу сыры француз-герман согушу тууралуу баяндайт. Башка өлкөлөргө көчүүгө аргасыз болгон сыр кайнатуучулар анын рецепттерин жашырып, жаңы барган жеринде бөлүшчү эмес. Жаңы конушка жайланаары менен дароо сыр кайнатууну жаңыртып башташкан. Башы анча чоң эмес сырлар 3-8 айга чейинки мөөнөттө, кыртышына өзгөчө кароону талап кылып жетилет. Анын өткүр жана назик даамы күзгү мунарык менен жылуу элестерден турат.
Weisengold кыртыштуу, көзчөлөрү бар сыр атактуу "Эмменталь" сырынын технологиясы боюнча даярдалат. Расмий маалымат боюнча алгачкы жолу бул сыр Швейцарияда 1542-жылы даярдалган. Кылымдардан өтүп, Кыргызстанда чыгарылганы кандай сонун! Бираз таттуу келип, жаңгак даамданган сыр бал, трюфель конфеттери жана жаңгак менен тартылат. Бул швейцариялыктардын салтына жана маданиятына ылайык ар бир сырга өзүнчө десерт тандоо шарты.
Parmiola сыры өзүнчө сүйкүмдүү. Ал негизинен майдаланган түрдө италия тамактары спагетти менен пиццада колдонулат. Даамын бөлүп көрсөтүү үчүн италиялыктар кулпунайды колдонушат. Бул катуу сырлардын эң катуусу дүйнөгө пармезан сырларына жакындыгы менен таанымал. Асыл сорт 1 жылдан 3 жылга чейин жетилип, эң уюткулуу даамга ээ. Көп жылдык шарап менен төп келишет.
Dairy Spring СМ сырлары ушундай таржымалдарга ээ. Алар менен жакшылап таанышууга убакыт аябаңыз, бардыгын туура жасаңыз: көп жылдык шарап куюлган бокал көтөрүп, уясына батып бараткан күнгө жылмая карап, жашооңуздагы эң жагымдуу учурларды эске салыңыз. Колуңуз менен бир кесим сыр алып, анын керемет даамын тилдин учу сезерден мурда анын жытынан ыракат алыңыз. Эгерде бул "Dairy Spring" сыры болсо - бул сизди өмүр бою коштоочу керемет!
"Казактар ич күйдүлүгүн билдирип коюшту"
Жакында Казакстандын Астана калаасында болуп өткөн "Шабыт" эларалык сынагына Кыргызстандан жаш ырчы кыз Айжан НУСУВАЛИЕВА барып баш байгени жеңип келген эле. Былтыр ушул сынакка Айжанды тарбиялаган продюсери Мурат Жолукеевдин окуучусу Ислам барып, ал да баш байгеге ээ болуп кайткан. Кыргызстан кантип эки жыл катары менен баш байгеге ээ болуп калгандыгы тууралуу ырчы кыз АЙЖАНдын өз оозунан уктук.
- "Шабыт" сынагына кандайча катышып калдың?
- Сентябрь айында Крымдын Севостополь шаарында өткөн "Восточный базар" сынагына катышып, лауреат болуп келгем. Ошол жерден Казакстандын консерваториясынын ректору менин ырдаганымды жактырып, "Шабыт" сынагына чакыруу билетин берген. Крымга чакыруу билетин маданият министрлиги ырчыларды тандап отуруп мага берген. "Восточный базарга" он төрт мамлекеттен эстрада багытындагы ырчылар катышты. Бирок, ал түрк тилдүү элдердин арасындагы сынак болгондуктан, ар бир катышуучу өз эне тилинде ырдашы керек болчу. Ал жерден англис тилинде ырдаганымды казактар жактырып калыптыр. Казакстанга чакыруу билетин алгандан кийин бир жарым ай даярдандым.
- Астанада болуп өткөн сынакка канча мамлекет катышты?
- Казакстан, Өзбекстан, Англия, Корея, Кыргызстан, Австриядан келишти. Сынактын калыстар тобу Казакстандын эл ырчылары, атактуу композиторлору, андан тышкары, Кыргызстандын атынан Мурат Бегалиев болду. Сынактын жобосу боюнча үч турдан өтүү керек. Биринчи турда өзүң каалаган ырды ырдасаң болот дегенинен У.Хьюстондун ырын ырдадым. Экинчи күнү сөзсүз түрдө эне тилинде же казакча ырдаш керек экен. Экинчи турда "Күлгүн жашты" ырдадым. Үчүнчүсүндө, К.Агилеранын репертуарынан обон создум. Бул менин биринчи ийгилигим эмес. Буга чейин республикалык масштабдагы балдар арасындагы сынактын жеңүүчүсү болуп келгем.
- Эл аралык сынакка чыккан ырчылар дайыма демөөрчү издеп, кээси президентке кирип жардам алаарын көрүп жүрөбүз…
- Бизге эч ким демөөрчү болгон жок. "Восточный базар" сынагына даярдалган костюмдарым бар болчу. "Шабытка" да ошол эле костюмдарды кийдим. Чынын айтсак, демөөрчүлөрдөн суранып, кошоматты жакшы билбейт окшойбуз. Бардык чыгымды өзүбүз көтөрдүк. Маданият агенттиги тараптан көңүл буруп да койгон жок. Интернетти ачсам, быйыл эстрада багытында чоң эл аралык сынактарга Кыргызстандан менден башка эч ким катышпаптыр. Жанета Бобкова барып келиптир, бирок, аны сынак деп айтууга болбойт экен. Болгону ал пиар жасап Кыргызстанды тааныткан. Бирөөндө лауреат болуп кайтсам, экинчисинде баш байгени алып келдим. Менин бул ийгилигиме көңүл бөлгөн ММКларга чоң ыраазычылык билдирем.
- "Шабыт" эл аралык сынагынан башка өлкөгө чакыруу алган жоксуңбу?
- Бул сынактан эмдиги жылы жайында өтө турган "Юрмалага" жолдомо алдым. Андан тышкары, кыргыз, англис тилинде ыр жаздырып атам, буюрса, жакында жарыкка чыгат.
- Сынактан Кыргызстан дагы бир жолу баш байгени алганга катышуучулар арасында ич күйдүлүк болдубу?
- Чындыгында, ич күйдүлүк, көралбастыктар көп болду. У.Хьюстондун ырын ырдагандан кийин эле казак туугандар, сынактын катышуучулары жакшы ырдадың деп келип куттуктай баштады. Он жети жашта болсоң да үнүң күчтүү экен дешти. Биринчи орунду аласыңар го, Кыргызстан кантип эле катары менен эки жолу баш байгени алсын деп коюшкан. Баш байгени алгандан кийин казак туугандар кылдан кыйкым издеп, эмне үчүн казакча ырдабайсыңар деп башташты. Бирок, сынактын жобосу боюнча ар бир улут өз эне тилинде ырдаганга акылуу экен. Улутум кыргыз болгондон кийин өз тилимде ырдайм, эмне үчүн казакча ырдашым керек дедим. Чет өлкөлүк ырчылар куттукташып, баш байге туура берилди деп жатышты. Ал эми казактар ич күйдүлүгүн билдирип коюшту. Чет өлкөдөн, Өзбекстандан келгендер Кыргызстандын силерде таланттуу ырчылар көп экен, музыка тармагы жакшы өнүгүптүр, силерге теңелип болбойт дешти. Сынак бүткөндөн кийин Казакстандын ММКларынын баары башкаларга көңүл бөлбөй эле менден интервью алып атышты. Казакстанда телевидение көп экен.
- "Юрмалага" барсаң ага да өз каражатың менен барууну ойлоп атасыңбы же демөөрчү издейсиңби?
- Албетте, демөөрчүлөр болсо абдан жакшы болмок. Анткени, Юрмалага жол алыс, бул жакын жерде өткөн Астана шаары эмес да. Анын өтө турган шааниси, машакаты көбүрөөк окшойт. Кыргыздын таланттуу жаштарына көмөк көрсөтүп, жардам берген колунда бар адамдар көп эле. Мүмкүн алардан жардам болуп калаар. Жыл сайын эл аралык сынактарда Кыргызстандын атагын чыгарып туруубуз керек деп ойлойм.
кыргыз тилиндеги гезит "Агым"
email • архив • редакция
Дардаңдаган Давыдов, үшүк жүргүзгөн Үсөнов
Аялың барда кызмат тааны…
Бириң кайың, бириң тал...
"Пенсияны чектөө, төлөө борборлоштурулбаса, башаламандык токтобойт"
Лас-Вегас болуп кетпесек болду
Бүгүн кыргызда эмнеге жигит калган эмес же кыргыз болуунун эрежеси кандай?
Dairy Spring. Сыр - чеберчилик татымы
БҮГҮНКҮ ТҮН УЙКУ КЕЛЕР ТҮН ЭМЕС!
"Эки жылда 200 көз айнек алмаштырдым"
Тууру жайылган тукум же Алыкулдун үйлөнү тою
Э.Сатыбалдиев менен Ж.Алиевага "ысык" салам!
Боздогон бороондуу тыңшап, бугуларды ырдаткандар
"Пейджер" - Сиздин үнүңүз!